ประชาสัมพันธ์ ส่งเสริมการเพิ่มพื้นที่สีเขียว (รณรงค์การปลูกต้นไม้)

องค์การบริหารส่วนตำบลห้วยปริกเชิญชวนร่วมกันรณรงค์ ส่งเสริมการปลูกต้นไม้ เพื่อเป็นการเพิ่มพื้นที่สีเขียวในตำบลห้วยปริก


พื้นที่สีเขียว โดยทั่วไปหมายถึง พื้นที่ที่มีพืชพรรณเป็นองค์ประกอบหลัก และ
สีเขียวของต้นไม้เป็นสีที่ให้ความรู้สึกสบายตา ประโยชน์ของพื้นที่สีเขียว คือ เป็นการช่วยปรับปรุงคุณภาพอากาศ เนื่องจากต้นไม้จะคอยช่วยดูดซับก๊าซคาร์บอนไดออกไซด์ ขณะเดียวกันก็จะปลดปล่อยก๊าซออกซิเจนออกมา ต้นไม้จึงทำหน้าที่เสมือนปอดที่ฟอกอากาศให้บริสุทธิ์ ต้นไม้
ยังคอยช่วยดูดมลพิษต่าง ๆ และฝุ่นละอองในอากาศ ต้นไม้ช่วยลดอุณหภูมิได้ อีกทั้งการปลูกต้นไม้ที่หลากหลายชนิดยังก่อให้เกิดความหลากหลายทางชีวภาพ

